Reklamjuostė

Reklamjuostė (dar kitaip reklamos skydelis; ; ) – horizontali, vertikali arba stačiakampė vizualinės reklamos forma tinklalapyje, naudojanti vizualinius elementus (nuotraukas, vaizdo įrašus, animacijas).

Jeigu ji yra aktuali, gali kelti tinklalapio lankytojų susidomėjimą, traukti juos paspausti saityno nuorodą, esančią reklamjuostėje ir taip sudaryti sąlygas patekti į reklamos užsakovo interneto svetainę. Tai viena ankstyviausių ir dažniausiai naudojamų reklamos formų internete.Ekonomikos, vadybos ir technologijų įžvalgos: straipsnių rinkinys, 2020, p. 70. ISSN. 2029-0217. PDF. Pastaruoju metu reklamomis dažniausiai prekiaujama realiuoju laiku automatiškai veikiančiose reklamų biržose tarpininkaujant „Google Ads“, „AdForm“, „Eskimi“, „StackAdapt“ ir kt. sistemoms. Tačiau sandoriai gali būti sudaromi ir tiesiogiai su reklamos agentūromis. Jos efektyvumas matuojamas pagal internetinės reklamos parodymų skaičiaus ir paspaudimų ant jos skaičiaus santykį () ir įkainojama pagal kainą tūkstančiui vartotojų pasiekti (). Taikomi ir sudėtingesni vartotojo sekimo veiksmai (prekės ar paslaugos įsigijimas apsilankius svetainėje ir pan.). Gali būti naudojamos įvaizdinėse (prekės ženklo žinomumo didinimo) bei gaminių ir paslaugų pardavimą skatinančiose reklamos kampanijose.Studijos kintančioje verslo aplinkoje: straipsnių rinkinys. 2021, p. 121–128. ISSN 2029–2805. PDF.  Taikomos tikslinės () reklamos metodai tikslinei auditorijai pasiekti ir pakartotinės rinkodaros () praktikos, kuomet siekiama parodyti reklamą naudotojams, kurie prieš tai jau išreiškė susidomėjimą tam tikru produktu ar paslauga.

 Istorija 

Pirmasis reklaminis skydelis internete pasirodė 1993 m. Tai buvo JAV advokatų kontoros reklama. 1994 m. spalio 24 d. interneto portalas „HotWired“ pradėjo rodyti kompanijos AT&T reklamą savo tinklalapyje. Šis portalas pirmasis savo svetainėje išskyrė plotus reklaminiams skydeliams. Jie taip pat pirmieji pradėjo teikti reklamos efektyvumo ataskaitas savo klientams. „HotWired“ sukūrė ir terminą „reklaminiai skydeliai“ ().Jaunųjų mokslininkų darbai: Reklaminių skydelių naudojimo pasauliniame žiniatinklyje tyrimas. VšĮ Šiaulių universiteto leidykla. 2012, Nr. 3 (36), p. 110–115. ISSN 1648-8776. PDF. Reid, Robert H. (1997). Architects of the Web: 1,000 Days that Built the Future of Business. John Wiley & Sons. Chapter Seven: 'Hotwired – Publishing on the Web' (pp 300–308) 

 Industrijos standartai 

Industrijos standartai palaikomi ir atnaujinami kas pusmetį Interactive Advertising Bureau (IAB) asociacijos, kuriuos taiko asociacijos nariai, reklamos agentūros. Dėl skaitytojų abejingumo vis dažniau taikomas prasmingas arba kontekstinis turinio ir reklamos susiejimas ().

2019 m. industrijos standartai, apimantys interneto tinklalapius, išmaniųjų telefonų ir mygtukinių telefonų puslapių reklamjuosčių standartus:


+ Pavadinimas Dydis (px)„Billboard“ 970 x 250 „Smartphone Banner“ 300 x 50、320 x 50„Leaderboard“ 728 x 90„Super Leaderboard/Pushdown“ 970 x 90„Portrait“ 300 x 1050„Skyscraper“ 160 x 600„Medium Rectangle“ 300 x 250120x160 120 x 160„Mobile Phone Interstitial“ 640 x 1136、750 x 1334、1080 x 1920„Feature Phone Small Banner“ 120 x 20„Feature Phone Medium Banner“ 168 x 28„Feature Phone Large Banner“ 216 x 36

 Išnašos 

Kategorija:Internetinė reklama